Samoa

Samoa lii suáluistaatâ, Kuálhismeerâst, Oseaniast. Ton uáivikaavpug lii Apia. Samoa lii uási Samoa suáluikuávlu oovdâst Amerik Samoain.

 Valastâllâm 
Puoh pivnohumos valastâllâmšlaajâ Samoast lii rugby union. Enâmist láá suulân 120 rugbyjuávkkud já suulân 15 000 rugbyspelled. Eennâmjuávhu nommâ lii Manu Samoa.

Eres pivnohis šlaajah láá ovdâmerkkân jyelgipállu, kriikeet já tennis sehe maaŋgâlágáneh čäcišlaajah tego purjâstem, puohčâm já kuálástem.

Samoa lii uásálistám olympialáid ive 1984 rääjist. Eennâm lii vuáittám oovtâ olympiamiitaal. Tiädduloptejeijee Ele Opeloge poođij Pekingist ive 2008 nisonij +75 kg luokkaast vistig niäljádin, mutâ ive 2016 aalmugijkoskâsâš tiädduluptimlitto almottij, ete dopingiskosij mield sehe pronssi- já silbâmitalist hilguuččáin. Opeloge, kote lâi jo pááccám iäláttâhân, finnij viijmâg mitalis cuáŋuimáánu 5. peeivi 2017.

Samoa vuoitij historjás vuosmuu miitaal almosvalastâllâm maailmmiäštárkištoin ive 2025 Tokiost ko skiärrušlivgejeijee Alex Rose poođij almai finalist kuálmádin já vuoitij proonsi.

 Fáádást eres soojijn 

 Käldeeh 

*